;OMVII SS IONEN FOR DE EUROPÆISKE FÆLLESSKABER 
KOM(93)626 endelig udg. - COO 448 
Bruxelles, den 1. december 1993 
Æadret forslag til 
Europa-Parlamentets og Rådets direktiv 
om ændring af direktiv 70/220/EØF 
om tilnærmelse af medlemsstaternes lovgivninger om 
foranstaltninger mod luftforurening 
forårsaget af emissioner fra motorkøretøjer 
(forelagt af Kommissionen i medfr af artikel 189 A, stk. 2, i 
EF-traktaten) 
Begrundelse 
Den 23. december 1992 forelagde Kommissionen Rådet et forslag 
til direktiv om ændring af direktiv 70/220/EØF om tilnærmelse 
af medlemsstaternes lovgivninger om foranstaltninger mod 
luftforurening forårsaget af emissioner fra motorkøretøjer 
(K0M(92) 572 af 23. december 1992). 
Den 27. oktober 1993 godkendte Europa-Parlamentet forslaget med 
23 ændringer under førstebehandlingen. Kommissionen har 
accepteret 3 af ændringsforslagene i en lidt ændret form. 
Det første af disse tre ændringsforslag belyser baggrunden for 
dette direktiv ved at henvise til den stigende miljøbelastning 
som følge af vejtrafikkens udvikling i Fællesskabet. 
Det andet ændringsforslag peger på det vigtige 
forskningsprogram for emissioner, brændstof og motorteknologi, 
som Kommissionen og bil- og olieindustrien er gået sammen om at 
gennemføre ("Auto-Oil"-programmet) med henblik på kommende 
forslag til foranstaltninger for næste fase (fase 2000) i 
begrænsningen af emissionerne fra biltrafikken. 
Det tredje ændringsforslag omhandler nødvendigheden af at 
kontrollere C02-emissionerne fra motorkøretøjer. 
Kommissionen foreslår derfor, at der indføjes tre nye 
betragtninger i direktivets præambel. 
Kommissionen kan ikke acceptere de øvrige ændringsforslag, da 
de ville indebære en væsentlig principiel ændring af forslaget 
ved at fastlægge obligatoriske grænseværdier for to kommende 
faser (1996 og 1999), og ikke kun for én, som foreslået af 
Kommissionen (1996). De foreliggende tekniske og industrielle 
oplysninger giver desuden ikke belæg for Europa-Parlamentets 
synspunkt, nemlig at der kan gennemføres strengere normer for 
1996 end dem, der er foreslået af Kommissionen. 
Europa-Parlamentets ændringsforslag ville også åbne mulighed 
for skatte- og afgiftsbegunstigelser efter 1996. Det kan 
X 
Kommissionen ikke acceptere, da det i realiteten ville medføre 
en mangfoldighed af normer på markedet med negative følger for 
det indre markeds enhed. 
Kommissionen fastholder det synspunkt, at skatte- og 
afgiftsbegunstigelser, som er omfattet af forslagets artikel 3, 
kun bør benyttes til at fremskynde anvendelsen af næste fases 
grænseværdier. Den bør dog afklare et punkt i forslaget, som 
kan gøre det lettere at nå frem til et kompromis i Rådet, og 
som opfylder Europa-Parlamentets ønske om at fremskynde 
indførelsen af mindre forurenende biler gennem større skatte-
og afgiftsbegunstigelser : 
I forbindelse med motorkøretøjsafgifter (årlige afgifter) 
bekræfter Kommissionen den holdning, der fremgår af Rådets 
og Kommissionens fælleserklæring i referatet af 
miljøministrenes møde den 20.-21. december 1990, nemlig at 
bestemmelserne i artikel 3 ikke bør stå i vejen for 
afgiftsordninger, der medtager emissioner af forurenende 
stoffer og andre stoffer i beregningsgrundlaget for 
motorkøretøjsafgifterne. Kommissionen fremhæver navnlig, 
at progressive afgiftsordninger, som er baseret på det 
enkelte køretøjs præcise emissioner, og ikke på en række 
normer, der hidrører fra et tredjeland, kunne opfylde 
kravet om, at de emissionsnormer, Fællesskabet har 
vedtaget, ikke må undergraves eller gøres uanvendelige i 
praksis. Dette krav blev fastsat i punkt G (iii) i 
Kommissionens egen erklæring fra ovennævnte 
ministerrådsmøde. 
Kommissionen ønsker dog, som i sin fælleserklæring med 
Rådet af december 1990, at understrege, at det er 
nødvendigt at undersøge sådanne afgiftsforanstaltninger i 
lyset af EF-retten, især med hensyn til det indre marked, 
og at de indebærer en risiko for konkurrenceforvridning 
og forskelsbehandling på afgiftsområdet. Forudgående 
anmeldelse til Kommissionen af skatte- og 
afgiftsbegunstigelsestiltag på området for 
motorkøretøjsafgifter bør derfor fortsat være 
obligatorisk, jf direktivforslagets artikel 3. 
Kommissionen understreger endvidere, at omsætningsafgifter 
skal være helt omfattet af bestemmelserne i artikel 3 i 
Kommissionens forslag til direktiv samt af de relevante 
bestemmelser i EF-retten; det skal især påpeges, at der 
kun må gives tilladelse til disse afgifter med det formål 
at fremskynde anvendelsen af de nye 1996-grænseværdier, og 
at de skal bringes til ophør med udgangen af 1996. 
*\ 
/Bidret forslag til 
Europa-Parlamentets og Rådets direktiv 
om ændring af direktiv 70/220/EØF 
om tilnærmelse af medlemsstaternes lovgivninger om 
foranstaltninger mod luftforurening 
forårsaget af emissioner fra motorkøretøjer 
1. Efter tredje betragtning indsættes følgende to nye 
betragtninger : 
"der er enighed om, ab den fremtidige udvikling i trafikken i 
Fællesskabet vil medføre en stigende miljøbelastning; de 
hidtidige officielle prognoser over væksten i trafiktætheden er 
blevet overhalet af den faktiske udvikling; derfor må der 
fastlægges strenge normer for motorkøretøjers udstødning; 
Kommissionen har indført et europæisk program for emissioner, 
brændstof og motorteknologi (benævnt EPEFE); dette program er 
udformet for at sikre, at der i fremtidige direktivforslag om 
forurenende emissioner vælges de løsninger, som ud fra en 
overordnet cost-benefit-vurdering er til størst gavn for både 
forbrugerne og økonomien; programmet beskriver, hvorledes både 
motorkøretøjerne og deres brændstof kan bidrage til at nå 
målet ;" 
2. Efter sjette betragtning indføjes følgende nye 
betragtning : 
"den alvorlige forurening fra motorkøretøjernes emissioner og 
deres bidrag til forureningen med drivhusgasser gør det 
nødvendigt at nedbringe emissionerne og navnlig COg-
emissionerne i overensstemmelse med den forpligtelse, der blev 
indgået i juni 1992 i Rio med undertegnelsen af 
rammekonventionen om klimaændringer ; C02-emission er en 
naturlig følge af forbrændingen af kulstofholdigt brændstof ; 
nedskæring af de tilladte CO-emissioner vil derfor nødvendigvis 
øge emissionen af COg; C02-emissionerne kan først og 
fremmest nedbringes ved forbrænding af mindre mængder 
brændstof; dette kræver fremskridt både i motor- og 
bilkonstruktioner og brændstoffets kvalitet;" 
h 
ISSN 0254-1459 
KOM(93) 626 endelig udg. 
DOKUMENTER 
DA 06 14 
Katalognummer : CB-CO-93-663-DA-C 
ISBN 92-77-62001-3 
Kontoret for De Europæiske Fællesskabers Officielle Publikationer 
L-2985 Luxembourg 
7